พอดีโรคนี้หายขาดไม่ได้ใช่ไหมครับ ถ้าหายไม่ได้ มีวิธีที่ทำให้ดีขึ้นบ้างไหมครับผมเป็นตาแห้งเฉยๆ อย่างอื่นมองปกติน่ะครับ เป็นข้างขวาข้างเดียว พอดีไป รพ. รัฐแล้วเขาไม่พูดอะไรเลย บอกแว่นกันลมกับน้ำตาเทียมแค่นี้น่ะครับ ไม่ค่อยสบายใจเลยอยากรบกวนคุณแนะนำหน่อยได้ไหมครับ
สวัสดีค่ะ อาการตาแห้งนั้นสามารถเกิดขึ้นได้จากหลายสาเหตุ เช่น กระบวนการตามธรรมชาติคือไม่ได้เป็นโรคใดๆ หรือเกิดตามวัยเช่นในวัยสูงอายุ ผลข้างเคียงจากการใช้ยาแก้แพ้ในกลุ่มยาต้านฮิสตามีน โรคที่กระทบต่อการสร้างน้ำตาเช่นโรคโจเกรน โรคข้ออักเสบรูมาตอยด์ และโรคของหลอดเลือด เป็นต้นส่วนใหญ่ไม่ได้มีอันตรายอะไรค่ะ สามารถรักษาด้วยการรักษาตามอาการ เช่นการใช้น้ำตาเทียม หลีกเลี่ยงการสัมผัสกับแสงแดด ฝุ่น ควัน ไม่ไปขยี้ตาบ่อยๆ และสังเกตอาการค่ะ ถ้าไม่ดีขึ้น ยังคงแห้งมาก แสบที่ตาเยอะ ตาแดง มองเห็นไม่ชัดเจน ให้กลับไปพบแพทย์เพื่อตรวจซ้ำ